แบงก์แห่ยกเว้นค่าธรรมเนียม
ธนาคารกรุงศรี ธนชาต แอลเอชแบงก์ ตบเท้ายกเว้นค่าฟรีโอนเงินดิจิทัล ด้านออมสินเสนอบอร์ดสัปดาห์หน้า
31 มี.ค. 2561

ธนาคารกรุงศรี ธนชาต แอลเอชแบงก์ ตบเท้ายกเว้นค่าฟรีโอนเงินดิจิทัล ด้านออมสินเสนอบอร์ดสัปดาห์หน้านายพงษ์อนันต์ ธณัติไตร ประธานคณะเจ้าหน้าที่ด้านธุรกิจลูกค้ารายย่อยและเครือข่ายการขาย ธนาคารกรุงศรีอยุธยา  เปิดเผยว่า ธนาคารได้ยกเว้น (ฟรี) ค่าธรรมเนียมบนช่องทางดิจิทัล โอนเงินข้ามเขตข้ามธนาคาร จ่ายบิลค่าสินค้าและบริการ เติมเงินมือถือ และกดเงินไม่ใช้บัตร เมื่อทำธุรกรรมผ่าน Krungsri Mobile Application และ Krungsri Online ตั้งแต่วันที่ 1 เม.ย. 2561 เป็นต้นไปนอกจากนี้ ยังฟรีค่าธรรมเนียมโอนเงินข้ามเขตข้ามธนาคาร จ่ายบิลค่าสินค้าและบริการ ไม่จำกัดจำนวนครั้ง พร้อมทั้งออกแคมเปญบัญชี "ออมทรัพย์ จัดให้" ด้วยโปรโมชั่นพิเศษ รับเงินคืน 5 บาทต่อบิล ทุกการจ่ายบิลผ่านช่องทางอิเล็กทรอนิกส์เป็นเวลา 6 เดือน (สูงสุด 30 บาท/เดือน)นางธีรนุช ขุมทรัพย์ ผู้ช่วยกรรมการผู้จัดการ สายงานพัฒนาผลิตภัณฑ์ธุรกิจลูกค้ารายย่อย ธนาคารธนชาต กล่าวว่า ธนาคารยกเว้นค่าธรรมเนียม (ฟรี) การทำธุรกรรมการเงินจ่ายบิล โอนเงินต่างธนาคาร ผ่านธนชาตโมบายแอพ และธนชาต ไอ เน็ท เริ่มตั้งแต่วันที่ 1 เม.ย. 2561 เป็นต้นไปด้าน ธนาคารแลนด์ แอนด์ เฮ้าส์ (แอลเอช แบงก์) ได้ประกาศฟรีค่าธรรมเนียม ทุกธุรกรรมผ่านช่องทางดิจิทัลเช่นกัน โดยเริ่มตั้งแต่วันที่ 4 เม.ย.-31 ธ.ค. 2561นายชาติชาย พยุหนาวีชัย ผู้อำนวยการธนาคารออมสิน กล่าวว่า สัปดาห์หน้าธนาคารจะเสนอคณะกรรมการให้พิจารณาไม่คิดค่าธรรมเนียมการทำธุรกรรมทางการเงินสำหรับลูกค้าที่ใช้โมบายแบงก์กิ้ง ซึ่งปัจจุบันมี 2.5 ล้านราย